**Forretningsorden for den Lokale Lederforenings Bestyrelse**

**i BUPL Sydjylland**

1. Bestyrelsesmøderne åbnes og ledes af formanden. Ledelse af møderne kan uddelegeres efter behov.

 1a. Møderne indkaldes med 6 dages varsel med angivelse og beskrivelse af dagsordenspunkter. Det fremgår af dagsordenen, om punktet er til beslutning, behandling eller orientering. Det fremgår ligeledes af dagsordenen, om sagen er på det åbne eller lukkede møde. Dagsorden samt bilag sendes ligeledes til suppleanterne samt fagforeningsbestyrelsen.

 1b. Emner, der ønskes behandlet på dagsordenen, skal være formanden i hænde 10 dage før mødets afholdelse.

 1c. Der udarbejdes helårsplan for ordinære bestyrelsesmøder. Derudover kan der med 1 dags varsel indkaldes til ekstraordinære bestyrelsesmøder.

 1d. Presserende emner kan sættes på dagsordenen med kortere varsel end beskrevet i pkt. 1a og 1b, når der i bestyrelsen er enighed herom.

 1e. Suppleanter suppleres ind i bestyrelsen, når et bestyrelsesmedlem udtræder af bestyrelsen.

2. Der tages skriftligt beslutningsreferat af møderne. Oplæsning og godkendelse af referatet kan gennemføres, hvis det ønskes. Mindretalsudtalelser kan skrives ind som et tillæg til referatet. Der kan yderligere tages orienteringsreferat af møderne. Referat udsendes til bestyrelsesmedlemmer samt suppleanter senest en uge efter mødets afholdelse.

3. Bestyrelsen er beslutningsdygtig med de fremmødte medlemmer.

4. Ved personvalg skal der foretages skriftlig afstemning.

5. Ved stemmelighed foretages omvalg. Ændres stemmeligheden ikke herved, foretages lodtrækning, der ledes af formanden. Nærværende procedure er gældende ved alle stemmelighedsafstemninger.

6. Talerne får ordet i den rækkefølge, de indtegnes. Der kan dog markeres for afgivelse af kort bemærkning.

7. Formanden for BUPL Sydjylland og sekretariatslederen deltager på bestyrelsesmøderne og har taleret, men ikke stemmeret.

8. Sekretariatslederen fungerer som sekretær, men kan uddelegere funktionen ved behov.

9. Medarbejdere i BUPL Sydjylland kan anmode om at overvære behandling af et angivet punkt på bestyrelsesmødet.

10. Medarbejdere i BUPL Sydjylland kan indbydes til deltagelse under behandling af konkrete punkter på bestyrelsesmøder.